CELEX: 62014TN0498
Language: hu
Date: 2014-07-02 00:00:00
Title: T-498/14. sz. ügy: 2014. július 2-án benyújtott kereset – Deutsche Umwelthilfe kontra Bizottság

22.9.2014   
            
            
               HU
            
            
               Az Európai Unió Hivatalos Lapja
            
            
               C 329/20
            
         2014. július 2-án benyújtott kereset – Deutsche Umwelthilfe kontra Bizottság
   (T-498/14. sz. ügy)
   2014/C 329/28
   Az eljárás nyelve: német
   
      Felek
   
   
      Felperes: Deutsche Umwelthilfe eV (Radolfzell, Németország) (képviselők: R. Klinger és R. Geulen ügyvédek)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg a határozatot;
            
         
               —
            
            
               kötelezze az Európai Bizottságot a költségek viselésére.
            
         
      Jogalapok és fontosabb érvek
   
   Keresete alátámasztása érdekében a felperes a következő jogalapokra hivatkozik.
   Az Európai Bizottság és a Honeywell, valamint a DuPont vállalkozások, illetve a gépjárműgyártók között az R1234yf új hűtőgáz tárgyában történt levélváltáshoz való hozzáférési jog
   
               —
            
            
               A felperes arra hivatkozik, hogy a Bizottság megsértette a felperesnek az 1367/2006/EK rendelet (1) 6. cikkének (1) bekezdéséből eredő hozzáféréshez való jogát. E jogi norma szerint az intézmények dokumentumait mindig hozzáférhetővé kell tenni, amennyiben azok a környezetbe való kibocsátásra vonatkoznak. Az 1367/2006 rendelet 6. cikkének (1) bekezdése jogszabályi vélelmet tartalmaz az információk közzétételére vonatkozó érdek elsődlegességére a vállalkozások védelméhez fűződő érdekkel szemben.
            
         
               —
            
            
               A felperes továbbá arra hivatkozik, hogy az 1367/2006 rendelet 6. cikkének (1) bekezdése az 1049/2001/EK rendelet (2) 4. cikke (2) bekezdése első és második francia bekezdése kifejezett értelmezési szabályának minősül. Az 1367/2006 rendelet 6. cikkének (1) bekezdése módosítja az 1049/2001 rendelet megállapításait, amennyiben a dokumentumok a környezetbe való kibocsátásra vonatkoznak. A felperes rámutat arra, hogy a visszatartott dokumentumok valószínűleg az egészségre és a környezetre veszélyes R1234yf és R134a hűtőgázra vonatkozó információkat tartalmaznak és e kémiai anyag felhasználása tekintetében a gépjárműgyártók és hűtőgáz-előállítók álláspontjaiból, értékeléseiből és javaslataiból következtetni lehet a mérgező hidrogén-fluorid kibocsátások mennyiségére.
            
         
               —
            
            
               A felperes másodlagosan arra hivatkozik, hogy a kért dokumentumokhoz való hozzáférést magának az 1049/2001 rendelet 2. cikke (1) bekezdésének alapján is biztosítani kellene. Az 1049/2001 rendelet 4. cikke (2) bekezdése első francia bekezdésében előírt kivétel nem teljesül. Fennáll továbbá a dokumentumok tanulmányozásához fűződő nyomós érdek, mivel a hűtőgáz használatával járó egészségügyi kockázatok jelentősek.
            
         
      (1)  A környezeti ügyekben az információhoz való hozzáférésről, a nyilvánosságnak a döntéshozatalban történő részvételéről és az igazságszolgáltatáshoz való jog biztosításáról szóló Aarhusi Egyezmény rendelkezéseinek a közösségi intézményekre és szervekre való alkalmazásáról szóló, 2006. szeptember 6-i 1367/2006/EK európai parlamenti és tanácsi rendelet (HL L 264., 13. o.).
   
      (2)  Az Európai Parlament, a Tanács és a Bizottság dokumentumaihoz való nyilvános hozzáférésről szóló, 2001. május 30-i 1049/2001/EK európai parlamenti és tanácsi rendelet (HL L 145., 43. o.; magyar nyelvű különkiadás 1. fejezet, 3. kötet, 331. o.).